google/wiki40b huggingface dataset:
1956. aasta NSV Liidu meistrivõistlused ratsutamises

1956. aasta  NSV Liidu meistrivõistlused ratsutamises  peeti 6.-15. augustil Moskvas, rahvaste spartakiaadi raames.

Koolisõidud

²Kehakultuuri aastaraamatu järgi A.
Zhang Yining

Zhang Yining (hiina 张怡宁, Zhāng Yíníng; sündinud 5. oktoobril 1982 Pekingis) on Hiina lauatennisist, 4-kordne olümpiavõitja ja 10-kordne maailmameister. Ta on ITTF naiste edetabelis 2009. aasta mai seisuga 1. kohal nii üksik- kui paarismängus.
2004. aasta suveolümpiamängudel Ateenas tuli ta olümpiavõitjaks nii üksik- kui paarismängus. 2008. aasta suveolümpiamängudel Pekingis tuli ta olümpiavõitjaks üksikmängus ja Hiina naiskonna koosseisus.
2008. aasta suveolümpiamängudel andis ta sportlaste esindajana olümpiatõotuse.
Abbt

Abbt on perekonnanimi, nime Abt variant.
Nime esimene kandja pidi olema kuidagi abtiga seotud, tema teenistuses või temast sõltuv.
Nürnbergist on aastast 1363 teada C. Abbt
Jana Hallas

Jana Hallas (sündinud 20. detsembril 1969) on stilist ja laulutekstide autor.
Ta lõpetas 1988. aastal Vändra Keskkooli.
Jana Hallas on kirjutanud Eurovisiooni lauluvõistluse võistluslaulude "Once in a Lifetime" (esitaja Eda-Ines Etti), "Runaway" (esitaja Sahlene) ja "Through My Window" (esitaja Sandra Oxenryd) sõnad. Samuti on ta kirjutanud laulusõnu ansamblitele 2 Quick Start, Best B4 ja Vice Presidents.  
Jana Hallas on kujundanud ka Eesti eurolauljate imagot ja riietust.
Johannes Selliov

Johannes Selliov (14. jaanuar 1909 Kurtna – 15. november 1991 Tartu) oli eesti vaimulik. 
Johannes Selliov õppis Rakvere Õpetajate Seminaris aastatel 1923–1927, Tartu Õpetajate Seminaris 1927–1929 ja seejärel Tartu Ülikoolis usuteadust 1929–1934. Prooviaastal oli ta Sangaste Püha Andrease koguduses. Ordineeriti 14. aprillil 1935 õpetajaks.
1935–1939 oli ta Halliste koguduse õpetaja, 1941–1944 Mustvee ja Lohusuu koguduse õpetaja, 1944–1949 Rakvere Pauluse ja Haljala koguduse õpetaja, 1949–1959 Lüganuse ja Kiviõli koguduse õpetaja, 1959–1979 Tartu Pauluse koguduse õpetaja. Lühemat aega on ta teeninud ka Äksi, Ambla ja Aegviidu kogudusi. Aastatel 1929–1945 töötas ta kooliõpetajana Kongutas, Tartus, Valgas, Jõhvis, Mustvees (1941. aastal määrati kooli direktoriks) ja Rakveres.
Johannes Selliov on maetud Tartu Pauluse kalmistule.

Isiklikku

Johannes Selliovi poeg Leevi Selliov oli eesti tõlkija.
Judd Trump

Judd Trump (sündinud 20. augustil 1989 Bristolis) on inglise elukutseline snuukerimängija.
Trump sai populaarseks 2011. aasta maailmameistrivõistlustel. Ta alistas põhivõistluse avaringis tiitlikaitsja Neil Robertsoni 10:8, teises ringis Martin Gouldi 13:6, veerandfinaalis 2006. aasta maailmameistri Graeme Dotti 13:5 ning poolfinaalis Ding Junhui 17:15. Trump kaotas tasavägise finaali John Higginsile 15:18. Pärast mängu nimetas kumbki teist mängijat endast paremaks.
Varasem parim tulemus maailmameistrivõistlustelt pärineb 2007. aastast, kus ta kaotas avaringis Shaun Murphyle. Aastatel 2006 ja 2008–2010 Trump kvalifikatsiooniringist edasi ei pääsenud.
2012. aasta maailmameistrivõistlustel oli tal toidumürgitus. Sellele vaatamata jõudis ta teise ringi, kus kaotas Ali Carterile 12:13 (eelnevalt juhtis ta 12:9).
Teistest suurematest turniiridest on ta võitnud China Open'i (2011, 2016), Rahvusvahelised Meistrivõistlused (International Championship; 2012), Ühendkuningriigi Meistrivõistlused (UK Championship; 2012), Austraalia Meistrivõistlused (Australian Goldfields Open; 2015) ja jooksvas edetabelis mittearvestatava Champions League'i (2009, 2014, 2016) võistluse. Ta on olnud Inglismaa alla 13-aastaste ning alla 15-aastaste meister.
Trump on vasakukäeline.
Paguuma

Levila

Paguuma elab metsades ja põõsastikes laialdasel alal Kashmirist, Birmast ja Hiinast kuni Malai saarestikuni. Pole selge, kas ta on pärismaine liik ka Jaapanis või on ta sinna introdutseeritud.
Gray maakond (Texas)

Ajalugu

Gray maakond moodustati 1876. aastal. Maakond sai nime advokaat ja kohtunik Peter W. Gray järgi.
Pajiešmeniai mõis

Pajiešmeniai mõis (leedu Pajiešmenės dvaras) on endine mõis Leedus Pasvalysi rajoonis Krinčinase vallas Pajiešmeniais.
Mõis tekkis XIX sajandil. Esimesed omanikud olid Klebokid. Nende järel said mõisa omanikeks von der Roppid, kes ehitasid praeguse peahoone ja rajasid Jiešmuo kaldale pargi. Aastal 1904 asus toonane mõisnik Wilhelm von der Ropp Panevėžysi linna ümbrusse telegraafi- ja telefoniliinide võrku rajama. Aastal 1930 mõis tükeldati.
Pärast mõisa tükeldamist oli mõisa peahoone kasutusel kohaliku põllumajandusettevõtte tööliste elamuna. Aastast 2003 on hoone eravalduses. Mõisakompleksist on lisaks peahoonele säilinud kontorihoone, laut ja paljud põllumajanduslikud tootmishooned. 
Mõisa peahoone on kahekorruseline punastest tellistest ehitis. Maja lõunapoolne ots on ühekorruseline. Hoonel on kaks lahtist verandat. Mõisakompleksi juurde kuulub ka 15,6 hektari suurune looduskaitsealune park, kus asub ka üks tiik. Pargis kasvavad valge mänd, Siberi nulg, euroopa lehis ja hõbevaher.
Tannheimer Tal

Geograafia

Tannheimer Tal hargneb ülemisest Lechi orust ripporuna Weißenbachi juures, kulgeb Gaichti kuru ja Haldensee järve kaudu Oberjochi kuruni Baieris. Haldensee ja Nesselwängle vahel on see orupõhja veelahe umbes 1140 m kõrgusel. Sellest idas voolavad Lechi Nesselwängler Ache, Warpsbach ja Weißenbach, läänes voolavad läbi selle Berger Ache ja Vilsi jõed. Vils voolab laia kaarega ümber Tannheimi mägede ja suubub Vilsi linna juures samuti Lechi.
Lasva Kalijärv

Kalijärv (ka Lasva Kalijärv, Võru Kalijärv) on järv Võru vallas. Selle pindala on 8,7 ha.
Kivimurd

Kivimurruks nimetatakse kohta Maakera pindmises kihis, kus kaevandatakse kive (valdavalt kas ehituskive või viimistlusmaterjali). Kivimurd on enamasti avatud tüüpi kaevandus. Kivimurd on sisuliselt üks karjääri tüüpe, kuigi üksikud neist on ka maa all (neist tähtsaim on kollase lubjakivi murd Bathi linna lähistel Inglismaal.
Kivimurdudes murtakse näiteks kriiti, kaoliniiti, diabaasi, marmorit, graniiti, gabrot, kipsi, liivakivi. Kivimurdudeks nimetatakse ka lahtisi kaevandusi, kus toodetakse erinevaid maake või kivisütt.
Eestis esinevad kivimurdudest paemurrud, kus kaevandatakse kas siis lubjakivi või dolomiiti.
Aleksander Jannes

Aleksander Jannes (11. november 1882 Vana-Piigaste vald, Kanepi kihelkond, Võrumaa – 11. detsember 1970 Stockholm) oli eesti tarbekunstnik.
Ta lõpetas Kanepi kihelkonnakooli, töötas isatalus, seejärel astus Johann Köleri eestkostel Riia kunstikooli. 
Töötas Riias dekoratiivsete kaunite kunstide meistri skulptor August Volzi ateljees. Sõjaväekohuslasena osales Vene-Jaapani sõjas ning hiljem ka Esimeses maailmasõjas, demobiliseeriti halva tervise tõttu. Elas 27 aastat Venemaal, tegutses mitmel alal, sh koolis kunstiõpetajana. 
Opteerus Eestisse 1920. aastatel. Töötas Tallinnas mööblifirmas, lõi dekoratiivseid kaunistusi Riigikogu hoonele, Kadrioru lossi juurdeehitusele, Tartu turuhoonele jpm. 
Ta on ka Kanepi Vabadussõja mälestussamba autor ja teostaja. 
1944. aasta sügisel põgenes Rootsi, kus jätkas tööd skulptorina ja hõbesepana ehete valmistamisel. Suri Stockholmis ja on maetud Västberga kalmistule.
Lateraalsüsteem

Lateraalsüsteem on navigatsiooni ohtude tähistamise süsteem, mille abil tähistatakse faarvaatri või kanali asetuse.
Toomas Sulling

Toomas Sulling (sündinud 15. veebruaril 1940 Tallinnas) on eesti südame- ja veresoontekirurg, meditsiinidoktor (1974).

Haridus- ja töökäik

Aastal 1964 lõpetas ta Tartu Riikliku Ülikooli. Pärast seda viibis ta täiendõppel Helsingis.
Aastatel 1967–1969 oli ta Tartu Riikliku Ülikooli veresoontekirurgia labori teadur, 1969–1979 sealsamas juhataja.
Aastail 1979–1987 üld- ja molekulaarpatoloogiainstituudi kardioloogia ja koronaarkirurgia osakonna juhataja.
Aastatel 1987–1995 oli ta Eesti Südamekeskuse direktor.
Alates 1995. aastast töötab ta Mustamäe Haigla kardiovaskulaarkirurgia kliiniku juhatajana.
Ta on Eesti Torakaal- ja Kardiovaskulaarkirurgia Ühingu president.

Isiklikku

Tema tütar on Anne Sulling.
Skeeta

Skeeta ehk erakla ehk skiita on põhikloostrist eemal asuv väheste munkade ja range elukorraldusega klooster.
Saaremaal asub ka vastav nunnaklooster Püha Eelkäija Skiita.
Kõpu Peetri kogudus

EELK Kõpu Peetri kogudus on luterlik kogudus Kõpus, mis kasutab Kõpu Peetri kirikut.
Kogudus kuulub Viljandi praostkonda.
Koguduse õpetaja on Hedi Vilumaa, organistid on Merike Saaremets ja Mihkel Pajupuu, juhatuse esimees Taivo Lehesmets.
Jumalateenistused algavad pühapäeviti kell 11 või vastavalt kavale Kõpu Peetri kirikus.
Erik (Taani noor kuningas)

Erik (umbes 1307 – 1331 või 1332) oli Taani kuningas aastail 1321–1326 ja 1329. aastast kuni surmani.
Tema vanemad olid Christoffer II ja Pommeri Eufemia.
Ta valiti koos isaga Taani kuningaks 1321. aastal ja krooniti 15. augustil 1324. Ta oli vangis Holsteini krahvi Gerhardi käes 1325–1330, mil vabanes ja abiellus Gerhardi õe Elisabethiga. Abielu tühistati järgmisel aastal. 30. novembril 1331 sai ta lahingus Gerhardi vastu lüüa ja põgenes Kieli, kus suri hiljemalt järgmise aasta algul.
Virumaa Kunsti ja Käsitöö Selts

Virumaa Kunsti ja Käsitöö Selts on Rakveres tegutsev selts.
Selts asutati 1999.
2002 pälvis selts Pärandihoidja auhinna.
Eesti U-19 jalgpallikoondis

Eesti U-19 jalgpallikoondis on Eesti alla 19-aastaste esindusmeeskond jalgpallis. Koondist haldab Eesti Jalgpalli Liit (EJL).
Kodukaunistamine

Kodukaunistamine (ka kodukaunistamise liikumine) oli aastatel 1936–1940 Eestis toimunud kampaania, mille eesmärk oli parandada Eesti linnade, alevite ja külade välisilmet. 
Kampaania läbiviimiseks moodustati 32-liikmeline peakomitee ja 6-liikmeline juhatus. 
„Kuna maa välimuse korrastamine, kodukaunistamine puude ja põõsastega ning uute metsatukkade istutamine ning maanteede palistamine puudega on võimeline teatava aja jooksul õilistama meie maad ning maastikku, ühtlasi on aga omane tekitama rahva hinges psühholoogilist murrangut loodusearmastuse ja loodusekaitsmise suunas, siis valmistas Riikliku Propaganda Talitus kodukaunistamise hoogtöö koordineerimise kava, mille alusel peeti kõigi asjaomaste asutiste ja organisatsioonide esindajate nõupidamine Peaministri asetäitja K. Eenpalu juures. Lõpliku kava kinnitas Riigivanem K. Päts.“ 1936. aastal asutati Kodukaunistamise Hoogtöö Peakomitee, mille tegelik asjaajamine ja aktsiooni populariseerimine pandi Riikliku Propaganda Talituse peale. Peakomitee likvideeriti 10. juunil, mil kodukaunistamise hoogtöö juhtimine pandi Loodushoiu ja Turismi-instituudile. Kodukaunistamise hoogtöö seadis oma sihiks: kodude ja nende ümbruse välisilme tõstmise ja arendamise, avalikkude paikade ja hoonete välisilme korrastamise ja kaunistamise, puiesteede ja parkide rajamise, mälestusmonumentide ümbruse ja mälestuspaikade kaunistamise, kirikute ümbruse ja kalmistute korrastamise ja kaunistamise ning kaasaaitamise Eesti lipu aktsiooni teostamisele. 1938. aastal jagati preemiatena 3800 majapidamise vahel 110 000 kg värvimulda.
Koorküla mõis

Koorküla mõis (saksa keeles Korküll) oli rüütlimõis Helme kihelkonnas Viljandimaal.
Mõisa omanikud olid Anrepid.
Ernest Flagg

Ernest Flagg (6. veebruar 1857 Brooklyn New Yorgi osariik – 17. aprill 1947 New York New Yorgi osariik) oli ameerika arhitekt. Tema projekteeritud ehitised olid uusbarokses beaux-arts'i stiilis, ta oli urbanistiliste uuenduste ja arhitektuurilis-sotsiaalse vastutuse pooldaja.
Flagg sündis Brooklynis. Tema isa Jared Bradley Flagg oli preester ja märkimisväärne kunstnik. Ernest lahkus koolist 15-aastasena, et töötada Wall Streetil kullerina. Pärast mõnda aastat oma isa ja vendadega kinnisvara alal töötamist tegi ta 1880. aastal arhitekt Philip Gengembre Huberti jaoks kaksikelamute korteriplaane.
Ärimees Cornelius Vanderbilt II-le, kellest sai Alice Claypoole Gwynne'iga abielludes Flaggi sugulane, jäi silma tema töö ning sellest tingituna saatis ta tema Pariisi akadeemiasse École des Beaux-Arts arhitektuuri õppima. Seal tutvus Flagg kaunite kunstide esteetiliste printsiipidega. Tema õpingud aastatel 1889–1891 möödusid Vanderbilti valvsa patronaaži all.
1891. aastal suundus Flagg tagasi New Yorki ja alustas arhitektuuri alal tegutsemist, olles tugevasti mõjutatud Prantsusmaal kogutud teadmistest ja struktuurse ratsionalismi ideest. Ta asutas koos John Prentiss Bensoni ja Albert Leverett Brockwayga arhitektuuribüroo Flagg, Benson & Brockway, mis projekteeris New Yorgis St. Luke'i haigla. 1894. aastal asutas ta koos Walter Boughton Chambersiga, kellega tutvus Pariisis, arhitektuuribüroo Flagg & Chambers. Büroo projekteeris Corcorani kunstigalerii.
Tema panus tsoneerimise ja kõrguse regulatsioonidesse oli oluline New Yorgi esimeste vastavasisuliste seaduste puhul, mis hakkasid linnaehituslikult määrama kõrghoonelisuse aspekti. Flagg pooldas tsoneerimisreegleid, mis reguleeriksid hoonete kõrgust ja astmelisust, et võimaldada valguse ja õhu jõudmist maapinnal asuvatele linnatänavatele. Muuhulgas oli ta New Yorgi Beaux-Arts Arhitektide Seltsi president. Ta projekteeris ühe varaseima ja hinnanguliselt kõige kenama täiskõrguses pilvelõhkuja Singer Building. Kõrghoone valmis 1908. aastal, kuid lammutati kuuskümmend aastat hiljem linna moderniseerimise käigus.
Kōmei Abe

Kōmei Abe (安部幸明 (Abe Kōmei); 1. september 1911 Hiroshima – 28. detsember 2006 Tōkyō) oli jaapani helilooja, dirigent, tšellist ja klarnetist.
Tema isa oli ohvitser. Koos isaga rändas ta linnast linna. Kui nad kord nädala Tōkyōs elasid, avaldas Kōmeile muljet viiuli kõla. Ta otsustas hakata muusikuks.
Ta õppis Tōkyō Muusikakoolis (praegu Tōkyō Kunstide Ülikool. Algul õppis ta Heinrich Werkmeisteri juures tšellot. Ta mängis Klaus Pringsheimi juhatatud orkestris tšellot ning sai lõpuks Pringsheimi assistendiks. Ta hakkas Pringsheimi juures saksa harmooniat ja kontrapunkti õppima. Alates 1937. aastast õppis ta seitse aastat Joseph Rosenstocki juures orkestridirigeerimist. Temalt õppis ta eriti Ludwig van Beethoveni sümfooniate interpreteerimist.
Aastatel 1948–1954 oli Abe keiserliku orkestri dirigent.
Ta on kirjutanud sümfooniaid, kontserte ja 15 keelpillikvartette.
15. keelpillikvarteti kirjutas ta 1993.
Tema muusikat on levitanud muu hulgas Naxos.
28 (Tallinna bussiliin)

Tallinna bussiliin 28 sõidab Veerenni asumi ja Väike-Õismäe vahel. Liini teenindab Tallinna Linnatranspordi AS ning liiklus toimub tööpäeviti.
Vahastu vald

Vahastu vald (saksa keeles Wahhast) oli vald Järvamaal Türi kihelkonnas.
Vald eksisteeris 1866–1939.
Valla alal asus Vahastu mõis.
Terrass (geoloogia)

Terrass on astangutevaheline rõhtne väikese kaldega tasand.
Jõe- ehk oruterrassid tekivad erosioonibaasi muutumisel maapinna tõusu või veetaseme muutumise tõttu. Nad tähistavad jõeoru kunagist lammi.
Järve- ja mereterrassid võivad oma tekkimisviisi järgi olla kuhje- või kulutusterrassid. Nad tähistavad endisaegset järve või mere veetaset.
46 (Tallinna bussiliin)

Tallinna bussiliin 46 sõidab Väike-Õismäe ja kesklinna linnaosa (Kivisilla bussipeatus) vahel. Liini teenindab Tallinna Linnatranspordi AS ning liiklus toimub tööpäevil. Bussiliin on ekspressliin.
Marsruut Kivisilla suunal: Õismäe tee, Paldiski maantee, Kaarli puiestee, Estonia puiestee, Gonsiori tänav
Marsruut Väike-Õismäe suunal: Gonsiori tänav, Vabaduse väljak, Paldiski maantee, Õismäe tee
Virita kraav

Virita kraav on kraav Pärnu maakonnas Lääneranna vallas Karuse, Kause, Lõo, Nehatu ja Rame külas.
Kraavi pikkus on 8,2 km ning see suubub vasakult Uustalu kraavi (2,7 km suudmest). Kraavi valgala on 15 km². Lähe: (58° 35′ 12″ N, 23° 37′ 8″ E); suue: (58° 36′ 28″ N, 23° 42′ 55″ E). Kraav saab alguse Kõverdama rabast.
Kraav on mitteavalik veekogu, mille piiranguvöönd on 50 m.
Virita kraavi keskkonnaregistri kood on VEE1119300.
Mustmadu

Levila

Neid võib kohata Austraalias ja Uus-Guineas.

Kokkupuuted inimestega

Mustmadude perekonda liigitatud maod on inimeste suhtes mürkmadudeks liigitatavad, kuna nende hammustus võib, olenevalt liigist, kas kerge, mõõduka või ka raske astmega mürgistusseisundeid esile kutsuda.
Arvutiõpetus

Arvutiõpetus (inglise computer studies) on õppeaine, kus õpetatakse arvutit kasutama.
Eesti koolides algab arvutiõpetus 3. klassist.
Toomapäev

Toomapäev on eesti rahvakalendris ning laiemalt läänekiriku traditsioonidest mõjutatud piirkondades 21. detsember.
Eesti rahvakalendris märgib toomapäev jõuluaja algust. Toomapäeval on Eestis olnud kombeks jõulueelne suurpuhastus ja jõuluroogade tarbeks sea tapmine.
Lisaks on toomapäev märkinud viimast tähtpäeva aasta jooksul laenatud asjade tagastamiseks või muude aasta jooksul üles jäänud kohustuste täitmiseks.
Kuigi päev on nime saanud apostel Tooma järgi, võivad päevaga seotud kombed eesti rahvakalendris olla ristiusueelsed ja seotud pigem tihti toomapäeva lähedale jääva talvise pööripäevaga.
Tiit Haagma

Tiit Haagma (sündinud 5. aprillil 1954) on eesti purjetaja, jääpurjetaja, purjemeister ja muusik; ansambel Ruja basskitarrist.
Ta võitis jääpurjetamises DN-klassis 1984. aasta maailmameistrivõistlustel kuldmedali ning 1989. aasta maailmameistrivõistlustel hõbemedali. Samuti sai ta hõbemedali 1984. aasta Euroopa meistrivõistlustel.
Aastal 1984 valiti ta Eesti parimaks meessportlaseks.
Haagma on tegelenud ka avamerepurjetamisega. Ettevõttes C-Purjed OÜ valmisid tema käe all ümber maailma seilanud Lennuki purjed.
Tallinna Elu

Tallinna Elu oli meelelahutus- ja huumoriajakiri, mis ilmus Tallinnas. Nr. 1 ilmus detsembris 1923 ja nr. 2 veebruaris 1924.
Väljaandja oli J. Katlasepp, vastutav toimetaja Viktor Oxford ja illustreerija Axel Bernhard Rossman. Ajakirja trükiti Tallinna trükikojas "Joh. Katlasepp'a kivitrükk".
Toimetus asus Tallinnas, Vana Viru tn 13. Ajakiri maksis 35 marka. 
Kokku ilmus vaid 2 numbrit.
Adula oja

Looduskaitse

Adula oja saab alguse Parika looduskaitsealal asuvast Parika järvest, oja lähe asub 800 m ulatuses kaitsealal. Samuti voolab oja läbi Jamsi metsise püsielupaiga sihtkaitsevööndi.
Herman (eesnimi)

Herman on mehenimi.
2018. aasta 1. jaanuari seisuga oli see Eestis populaarsuselt 425. mehenimi. 1. jaanuari 2018 seisuga oli Eestis eesnimi Herman 210 mehel.
Paavo Nõgene

Paavo Nõgene (sündinud 13. märtsil 1980) on Eesti riigiametnik ja tippjuht. Ta on endine Vanemuise teatrijuht, produtsent ja Kultuuriministeeriumi kantsler, alates maist 2018 kuni 2021 Tallinki juhatuse esimees.

Haridustee

Paavo Nõgene on õppinud Tallinna 21. Keskkoolis (1987–1992) ja Tartu Karlova Gümnaasiumis, mille lõpetas 1998. Ta on õppinud lastemuusikakoolis mitmeid instrumente, sh viiulit ja löökpille.
2012. aastal kaitses ta Tartu Ülikooli ajakirjanduse ja kommunikatsiooni erialal bakalaureusetöö "Vanemuise teatri sisekommunikatsioon etendust ettevalmistavas ja teenindavas osakonnas".

Töökäik

Paavo Nõgene asus 1995. aastal kooliõpilasena tööle Vanemuise teatris valgustusala abitöölisena. Aastal 1998 sai temast valgustusala juht ja valguskujundaja. 2004. aastast oli ta Vanemuise teatri peaprodutsent, aastast 2006 ka teatrijuhi kohusetäitja. Aastatel 2007–2012 oli Paavo Nõgene Vanemuise teatrijuht. 
Aastatel 2013–2018 oli ta Kultuuriministeeriumi kantsler. Alates 1. maist 2018 suundus Paavo Nõgene juhtima börsiettevõtet AS Tallink Grupp.
Paavo Nõgene on mitme kultuuriorganisatsiooni ja sihtasutuse nõukogu liige. Praegu on Nõgene Eesti Kunstimuuseumi ja Eesti Rahvusringhäälingu nõukogu liige. 
Varem on ta olnud nõukogu liige sihtasutustes Teater Vanemuine, Rahvusooper Estonia, Eesti Kontsert, Eesti Rahvusringhääling, Eesti Draamateater, Eesti Filmi Instituut, Kultuurileht, Tartu Loomemajanduskeskus (ka nõukogu esimees) ja Tartu Kultuurkapital. 
Jaanuarist 2013 kuni aprillini 2018 oli ta Hasartmängumaksu Nõukogu liige.
23. märtsil 2018 teatas Paavo Nõgene, et lahkub Kultuuriministeeriumist ja avalikust teenistusest ning asub tööle AS Tallink Grupi juhatuse esimehena.

Eraettevõtlus

2000. aastal lõi Nõgene üritusturundusettevõtted PN Management ja hiljem PNG OÜ PNG Events. Firma korraldada on olnud nii spordiüritusi nagu Tallinn International Horse Show, aga ka muusika- ja meelelahutusüritusi (sh Tartu Raimond Valgre muusikafestival, kontserditurneed ning mitme ooperi ja muusikali suurettekanded). Viimaste seas on olnud suuremad Tartu raekoja platsil etendunud Puccini "Tosca" (2001), Webberi "Evita" (2002) ning Elton Johni "Aida" Tartu lauluväljakul (2003), aga ka Webberi "Jesus Christ Superstar" (2004) ning Ulvaeusi ja Anderssoni "Mamma Mia!" originaalproduktsiooni etendused Saku Suurhallis (2005). Ta oli muuhulgas Tallinna lauluväljakul toimunud maailma suurima Andrew Lloyd Webberi gala produtsent (juuli 2006) ning on Andrew Lloyd Webberi ettevõtte Really Useful Group Ltd. ametlik koostööpartner Eestis. Hiljem Vanemuise teatrijuhina oli ta rokkooperi "Ruja" ja "Lotte" muusikalide idee autor ja produtsent ning Kreisiraadio kontserditurneede produtsent. 
PNG OÜ PNG Events oli 2004. aasta tulemuste põhjal ajalehe Äripäev turunduse TOP 100 edetabelis kahe edukama üritusturunduse ettevõtte seas. 
Nõgene müüs osaluse ettevõttes PNG OÜ PNG Events 2006. aastal, et pühenduda teatritööle.

Isiklikku

Paavo Nõgene on dirigent Endel Nõgene ja muusikapedagoog Eve Nõgene poeg. Tema vend Eero Nõgene on ettevõtja, heategevusfondi Aitan Lapsi asutaja ja nõukogu liige.
Thomas Friedrich Sabler

Thomas Friedrich Sabler (24. detsember 1768 Tallinn – 3. detsember 1812 Kaasan) oli Eesti arstiteadlane.

Elulugu

Thomas Friedrich Sabler oli baltisakslane ja pastori poeg.
Lõpetas Tallinna Toomkooli, õppis meditsiini Austrias ja Saksamaal, dr. med. (1790, Erlangen), väitekiri "Dissertatio inauguralis medica de sanguinis motus caussius ac legibus sectio I. physiologica quam numinis auspicio …". Oli Tallinna Mereväehospitali arst (vaheajaga 1793–1795, mil töötas Peterburi Mereväehospitalis), 1802–1808 TÜ patoloogia, teraapia ja kliiniku professor, ühtlasi aastast 1803 ka Peterburis Kalinkini Instituudi farmakoloogia ja kohtumeditsiini professor, 1808–1812 Moskva Meditsiiniakadeemia professor, aastast 1809 ka Moskva orbudekodu ülemarst. 
1812 põgenes Moskvast Kaasanisse.

Teadustöö

Uurimusi verest ja vereringest.
Nigulas Samel

Nigulas Samel (sündinud 3. septembril 1950 Viru-Nigula vallas Lääne-Virumaal) on Eesti biokeemik.

Elulugu

Nigulas Samel on Mari Sameli abikaasa.
Lõpetas 1969 Rakvere 1. Keskkooli, 1974 Tallinna Polütehnilise Instituudi keemiateaduskonna, 1978–80 Eesti NSV TA Keemia Instituudi (KI) aspirant, keemiakandidaat (1983, KI), väitekiri "Prostaglandiinide preparatiivne biosüntees". Oli 1974–83 KI vaneminsener ja nooremteadur, 1983–86 vanemteadur, 1986–97 juhtivteadur, uurimisgrupi juhataja, 1997–2002 TTÜ KI osakonnajuhataja, 2001– bioorgaanilise keemia professor. Õpetab biokeemiat, loodusühendite keemiat ja meditsiinilist keemiat.

Teadustöö

Uurimisvaldkond: biokeemia ja looduslike ühendite keemia, pms küllastamata rasvhapete ensümaatilise oksüdatsiooni rajad ja mehhanismid imetajates ning selgrootutes loomades. Loonud peamiste looduslike prostaglandiinide preparatiivse biosünteesi meetodid, avastanud uusi looduslikke steroide ja eikosanoide, teinud kindlaks eikosanoidide biosünteesirajad korallides ning avastanud uusi tsüklooksügenaase ja lipoksügenaase. Kuulub Ü. Lille rajatud prostaglandiinide keemia koolkonda. Eesti Keemia Seltsi, Eesti Biokeemia Seltsi ning Ameerika Biokeemia ja Molekulaarbioloogia Seltsi liige, Eesti Teadlaste Liidu asjutajaliige. Eesti NSV riiklik preemia (1986, kollektiivis), Eesti Vabariigi teaduspreemia (2002, kollektiivi juht). Üle 60 teadustrükise, 7 autoritunnistust.

Tunnustus

2016. aastal otsustas president Toomas Hendrik Ilves anda Nigulas Samelile Valgetähe IV klassi teenetemärgi.